Odense Adresse-Contoirs Efterretninger, 1845-10-21
I Kbhavnsposten har en Jndsender udtalt sig saaledes om de velmeriterede, saakaldte "Conduite Lister": "En Conduitliste er en beqvem Leilighed forhøie Foresatte, enten til at gavne eller skade den eller dem, som Man vil vel eller ilde. J Toldfaget forfattes Conduitlisterne over Betientene i Kjøbenhavn af Controlleurerne, fordi disse ere bedst i Stand til at kunne bedømme denne underordnede Classe Embedsmænd, hvilket, saavidt vides, hidtil er udført med den Samvittighedsfuldhed og Nøiagtighed, hvormed disse i Almindelighed udføre deres øvrige Pligter; derefter indsendes Conduitlisterne til Jnspectionen, for der at modtage den sidste Politur, nemlig Jnspecteurernes yderligere Anmærkninger og ærede underskrevne Navne. - Ved en saadan Leilighed behagede det engang en overordnet Embedsmand, som vi ville betegne med M., at tilføie ved N's Navn: "han er forfalden til Drik." Den ulykkelige Toldbetjent faaer dette at vide, og, overbeviist om det Usandfærdige i denne Anmærkning, iler han til Vedkommende, i Haab om at kunne fralægge sig denne ære rørende Blamme. Men M. forsikkrer ham, at det er sandt, thi for det første var han jo rød i Ansigtet og dernæst havde en anden Betjent sagt det. Denne Sidste stod i Andest hos Decisor og M., hvorfor han vel haabede ved Leilighed at see N. nedsat i en ringere lønnet Classe og selv at avancere. - Den uheldige M. fortæller sin Familie i hvilken grændseløs ulykkelig Stilling han er geraadet ved løgnagtig Bagtalelse. Man kan vel forestille sig den levende Deeltagelse, dette opvakte hos Familien, hvorfor Faderen beslutter at gaae til M., for hvem han yttrer, at han vel ikke kan forhindre, hvad det behager Hr. M. at sige eller skrive og hans Søn i Conduitlisten, men tilføier, at dersom M. ikke udsletter den af ham tilføiede Anmærkning, saa vil han (Faderen) gaae lige til Hs. M. Kongen. Dette skal dog nok have bevæget Hr. M. til at tilintetgjøre sin Anmærkning; men spørge kunne vi med Grund om et saadant Exempel ikke tilfulde viser, hvilken uretfærdig Misbrug, der kan drives med deslige Conduitlister, som ofte under tegnes af Overordnede uden at de have eller kunne have tilstrækkelig Kjendskab til de Paagieldende, hvis Fremtid derved ofte for et langt Tidsrum afgjøres. Og lede disse Lister ikke tillige til, at mangen underordnet Embedsmand lader det være en af sine fornemste Bestræbelser at gaae den Overordnede, der saaledes kan indvirke paa hans Skjebne, under Øine, selv om det skeer paa hans egentlige Embedspligters Bekostning, da enten Erfaringen eller Frygten siger ham, at det Værste, der kan arrivere ham, er at mishage sine Skudsmaalsudstedere, medens deres Gunst, hvordan den end vindes, er det Fordeelagtigste for ham. Og kan den overordnede Embedsmand selv virkelig være tjent med et saadant Øientjener." Aftenbladet giver følgende Oplysninger: Jomfruklosterets eller Karen Brahes Bibliothek i Odense skylder sin Oprindelse til Jomfru Anna Giøe, som testamenterede det til sin Broderdatters Datter, Karen Brahe til Østrup. Denne var ligesom sin Moder, Susanne Giøe, en belæst Dame, havde fra sin Ungdom samlet Bøger og vedblev at forøge det hende skienkede Bibliothek, som hun tilsidst testamenterede til det af hende stiftede Jomfrukloster i Odense. Det skulde kun forøges med danske Bøger og blev saaledes et dansk Bibliothek i streng Forstand. Riig paa gamle danske Sjeldenheder er det jevnligen bleven benyttet af danske Lærde, f. Ex. Thura og Nyerup, hvilken sidste klagede meget over den i hans Tid herskende Uorden i Bibliotheket, en Mangel, der i den senere Tid er bleven afhjulpen, idet denne fædrelandske Bogskat er bleven revideret, ordnet og katalogiseret af nuværende Sognepræst til Gladsaxe og Herløv, Dr. Kalkar, efter Opmuntring og Understøttelse af Klosterets Patron, Geheimeraad Grev Bille=Brahe.